मुंबई। रिजर्व बैंक (RBI) ने फंसे कर्ज की बिक्री के लिए अमेरिका के तर्ज पर ऑनलाइन ट्रेडिंग प्लेटफॉर्म स्थापित करने के लिए कहा है। RBI का मानना है कि इससे फंसी परिसंपत्तियों (कर्जो) की बिक्री में पारदर्शिता और बेहतर मूल्य सुनिश्चित किया जा सकेगा। RBI के डिप्टी गवर्नर विरल आचार्य ने कहा कि इस तरह का ऑनलाइल मंच फंसी परिसंपत्तियों की बिक्री के लिए एक संपन्न बाजार बनाने में मदद कर सकता है। गौरतलब है कि वसूल नहीं हो रहे कर्ज (NPA) का ऊंचा स्तर घरेलू बैंकिग व्यवस्था के लिए मुश्किलें खड़ी कर रखा है।